bu
        
         (skur)
Store norske leksikon,Kunst og estetikk,Arkitektur og landskap,Bygningstyper
Bu er et lettbygd skur som blir brukt til midlertidig bolig eller til oppbevaring og salg av varer og lignende. Ofte blir ordet brukt om ei hytte eller et lite hus i utmark, som fiskebu, høybu eller seterbu. Det kan også betegne et rom i et større hus, slik som matbua i et stabbur.
En annen betydning er et lite militærfengsel (kakebu). Det kan også være lite sengehus på en bondegård, også kalt innhus eller sengebu. Historie På Islands Allting var det oppført buer, som under tinget fikk telttak av vadmel, ellers var de uten tak, med vegger av stein og torv. Slik har det antagelig også vært på tingstedene i Norge. Ved de faste markedsplassene har det likedan vært store samlinger av buer. Les mer i Store norske leksikon bu – i stedsnavn